kardosdrur/scandi-wiki huggingface dataset:
Vladimir Sjatalov

Vladimir Aleksandrovitj Sjatalov (Russisk: Владимир Александрович Шаталов; født 8. december 1927 i Petropavl, død 15. juni 2021) var en sovjetisk kosmonaut, der fløj tre sojuzmissioner af Sojuz-programmet i rummet: Sojuz 4, Sojuz 8 og Sojuz 10. 

Fra 1971 til 1987 var han ansat som leder af kosmonauttræning og fra 1987 til 1991 var han chef for kosmonauttræningskomplekset.

Kosmonauter fra Sovjetunionen
Aleksej Jelisejev

Aleksej Stanislavovitj Jelisejev (Russisk:Алексей Станиславович Елисеев; født 13. juli 1934 i Sjisdra, Kaluga oblast ) var en sovjetisk kosmonaut, der fløj på tre missioner i Sojuz-programmet: Sojuz 5/Sojuz 4, Sojuz 8, og Sojuz 10.

Som kandidat fra Bauman højere tekniske skole i Moskva arbejde Jelisejev som ingeniør i Sergej Koroljevs udviklingsafdeling før han blev udvalgt til kosmonauttræning. Efter at være blevet pensioneret fra rumprogrammet i 1985 besad han en administrativ position ved Bauman skolen i nogle år før han trak sig helt tilbage.

Aleksej Jelisejev blev belønnet med titlen Sovjetunionens helt to gange. Han blev også tildelt leninordnen to gange.

Kosmonauter fra Sovjetunionen
Cuzco-skolen

Cuzco-skolen var en kunstnerisk tradition i Cusco, Peru (Inkarigets hovedstad) i det 17. og 18. århundrede, efter Inkarigets fald i 1534. Cuzco-skolen er betragtet som det første organiserede kunstcenter i Den Nye Verden.

Referencer 

Kunst fra Peru
Huancavelica (region)

Huancavelica er en region i det sydvestlige Peru og grænser til Lima-regionen og Ica mod vest, Junín mod nord og Ayacucho mod øst. Hovedbyen hedder også Huancavelica. 

Perus regioner
Danevirke Museum

Danevirke Museum (tidligere Museet Danevirkegården) er et museum i det nordlige Tyskland, Sydslesvig, beliggende nogle få kilometer vest for Slesvig by. Det ligger i landsbyen Dannevirke på det sted, hvor Dannevirke skæres af Hærvejen. Museet, som åbnede for publikum i 1990, fokuserer på Dannevirkes historie fra jernalderen til nutiden. Udstillingsteksterne er både på dansk og tysk. Stavemåden har gennem historien været både Danevirke og Dannevirke, på tysk Danewerk. I kongeriget er Dannevirke nu den mest brugte form, men begge må anerkendes.

"Danevirke Museum ved Slesvig formidler sydslesvigsk arkæologi og historie. Det fortæller om den gamle forsvarsvold op gennem tiderne og viser udstillinger om grænselandet og det danske mindretals historie. I 2018 blev Hedeby og Danevirke optaget på UNESCO's verdensarvsliste. Det giver Danevirke helt nye perspektiver, som museumslederen i samarbejde med de regionale og danske museumsaktører skal omsætte".

Museets arkæologiske park omfatter Hovedvolden, Kampestensmuren, Valdemarsmuren og Thyraborg. Få hundrede meter vest for museet blev i 2001 i samarbejde med danske og tyske ingeniørtropper genetableret en skanse fra krigen i 1864. I sommeren 2010 fandt arkæologerne direkte ved museet det cirka seks meter brede Kalegat, gennem hvilket den nord-sydgående trafik på Hærvejen foregik fra 600- til 1200-tallet. Fundet af denne port blev mulig, efter at museet ved hjælp af fondsmidler kunne erhverve nabogrunden.

Ud over udstillingerne om Danevirkes historie er der opbygget en permanent udstilling om den danske folkedels historie i Sydslesvig. Denne udstilling er opbygget af René Rasmussen, der efterfølgende blev museumsinspektør på Museet på Sønderborg Slot.

Danevirke Museum ejes af Sydslesvigsk Forening.

Museumsledere

 1990-1999 - historiker Jørgen Kühl
 1999-2020 - arkæolog Nis Hardt
 2020 - sociolog og kommunikationsekspert Lars Erik Bethge

Litteratur 
 Jørgen Kühl og Nis Hardt: Danevirke. Nordens største fortidsminde. Poul Kristensens Forlag, 1999. .
 Lars Erik Bethge og Nis Hardt: Danevirke - Danmarks fødselsattest og verdens kulturarv. Dannevirke, Danevirke Museum 2020.

Eksterne henvisninger 

 Museets hjemmeside
 Historie-Online.dk: Museum på Rejsen 22: Danevirke Museum
 Danevirke Museum i Grænseforeningens leksikon

Referencer 

Historiske museer
Slesvig by
Etableret i 1990
Sergej Koroljov

Sergej Pavlovitj Koroljov (ukrainsk: Корольов Сергій Павлович, , ; født 12. januar 1907, Zjytomyr, Det Russiske Kejserrige, død 14. januar 1966, Moskva, Russiske SFSR, Sovjetunionen) var den ledende sovjetiske raketingeniør og -udvikler under rumkapløbet mellem USA og Sovjetunionen i 1950'erne og 60'erne.

Koroljov var uddannet som civilingeniør indenfor aeronautik og hans største styrke var hans evne til systemintegration, organisation og strategisk planlægning. I 1933 opsendte hans gruppe den første sovjetiske raket med flydende brændstof. Som offer for Stalins store udrensning i 1938 blev han fængslet og senere deporteret til Sibirien for at arbejde i Gulaglejrene. Han blev løsladt i 1944 og efter anden verdenskrig blev det hans opgave at afprøve erobrede tyske V2-raketter og fra 1953 var han en af de ledende personer i det sovjetiske ICBM-program. Han blev dernæst udnævnt til at lede det sovjetiske rumprogram og blev optaget i det sovjetiske videnskabernes selskab. Som leder af rumprogrammet stod han i spidsen for de tidlige sovjetiske succeser med Sputnik-satellitterne, Luna-, Vostok- og Voskhod-programmet. Da han døde i 1966 som følge af en fejl ved en rutineoperation på hospitalet, var hans planer om at konkurrere med USA i kapløbet om at komme først til Månen allerede ved at blive implementeret. Sojus-fartøjerne blev udtænkt af Koroljov og bruges stadig til taxaflyvninger til Den Internationale Rumstation.

Før sin død blev Koroljov ofte blot omtalt som "chefkonstruktøren" fordi hans navn og hans uvurderlige rolle i rumprogrammet var en statshemmelighed. Byen Kalinin tæt på Moskva hvor hans udviklingsafdeling og raketproduktionsfabrikkerne ligger skiftede officielt navn til Koroljov i juli 1996 for at ære ham. Koroljovs urne er anbragt i nekropolis foran Kreml på Den Røde Plads.

Referencer

Eksterne henvisninger 

Videnskabsfolk fra Rusland
Ingeniører fra Sovjetunionen
Raketforskere
Personer fra Zjytomyr oblast
Russere i 1900-tallet
My Secret Lover

My secret lover er Privates debutalbum, og blev udgivet 8. oktober 2007. Sangene "My Secret Lover" og "Crucify my Heart" hittede straks.

Spor 
 We Got Some Breaking Up to Do 
 One in a Million 
 My Secret Lover 
 Crucify My Heart 
 That Boy is Hurting You 
 Let’s Make Love (underneath 
 The Appletree) 
 Killer on the Dance Floor 
 Waiting for Tonight 
 I Can’t Wait 
 Stranger in the Night

Referencer

Eksterne henvisninger 
 

Debutalbum fra 2007
Private
Theia (flertydig)

Theia eller Thea har flere betydninger:

 Theia – gudinde
 Theia (planet) – hypotetisk planet
PARKEN Venues

PARKEN Venues A/S (tidligere Driftsselskabet Idrætsparken A/S) var en dansk virksomhed, der drev Danmarks nationalstadion, Parken samt den kommende Capinordic Arena. Selskabet var fuldt ejet af PARKEN Sport & Entertainment og blev som følge af en omstrukturering lagt sammen med et andet af selskabets segmenter fra nytår 2012; det nye område hedder F.C. København & Stadion og står, som navnet antyder, også for driften af fodboldklubben F.C. København. 

PARKEN Venues stod bl.a. for udlejning af Parken til både fodbold, herunder landskampe, samt til underholdningsbranchen, herunder koncerter.

Selskabet blev oprettet i april 2008. Dets administrerende direktør var Anders Hørsholt. 

Danske virksomheder etableret i 2008
Ophørt i 2012
Ejendomsselskaber i Danmark
F.C. København
5 Eiffel

5 Eiffel er en ep af den danske sanger og musiker Kim Larsen, der blev udgivet i 1982. Det indeholder blandt andet Larsens fortolkninger af Frank Jægers digte "Være-digtet" ("O at være en høne")  og "April, April" ("Bedstefar, tag dine tænder på") i versioner, der afviger fra de originale. EP'en blev indspillet, fordi Larsen skyldte det daværende CBS et album, inden han skrev kontrakt med Medley og indspillede Midt om natten.

Titlen 5 Eiffel henviser til det gamle cigaretmærke Eiffel, der blev solgt i 5 stk. pakker.

Spor

Personel og medvirkende 
Kim Larsen – vokal
Franz Beckerlee – guitar, saxofon
Thomas Grue – guitar
Klaus Agerschou – klaver, keyboards
Wili Jønsson – bas
Bjørn Uglebjerg – trommer
Bob Parkvist – vokal på "Kit"
The Samba Brothers - producer
Finn Lyngemark – lydteknik
Optaget i 1982 i Werner Studio og mixet samme år i Sweet Silence

Referencer 
 Bille, Torben (2012): "Midt i en beat tid - Larsen byder på fem Eiffel" . Artikel, Torbenbille.dk (11-10-2018)

Kilder 

Album fra 1982
Kim Larsen-album
Odijk

Odijk er en lille by i det centrale Nederland, som er beliggende sydøst for byen Utrecht. Odijk er under Bunnik kommune.

Eksterne henvisninger 

Byer i Utrecht
Slagterbanden

The Hills Have Eyes, der havde dansk biografpremiere under titlen Slagterbanden, er en amerikansk exploitation-gyserfilm fra 1977, instrueret af Wes Craven.

Der blev indspillet to opfølgere til filmen The Hills Have Eyes Part II (1985) og The Hills Have Eyes III også kendt som The Hills Still Have Eyes, The Outpost og Mind Ripper (1995).

Den originale film blev genindspillet i 2006 af Alexandre Aja og udgivet som The Hills Have Eyes og året efter blev indspillet atter en sequel, The Hills Have Eyes 2.

Medvirkende 
 Susan Lanier som Brenda Carter
 Michael Berryman som Pluto
 Dee Wallace som Lynne Wood
 John Steadman som Fred
 Robert Houston som Bobby Carter
 Martin Speer som Doug Wood
 Russ Grieve som Bob Carter
 James Whitworth som Papa Jupiter
 Virginia Vincent som Ethel Carter
 Lance Gordon som Mars
 Janus Blythe som Ruby
 Cordy Clark som Mama
 Arthur King som Mercury
 Brenda Marinoff som Baby Katie Wood

Eksterne henvisninger 
 
 The Hills Have Eyes-nyheder på Skræk og Rædsel

Amerikanske film fra 1977
Gyserfilm fra USA
Engelsksprogede film
La Chaux-de-Fonds

La Chaux-de-Fonds er en by i kantonen Neuchâtel i Schweiz. Byen har  indbyggere.

Referencer

Eksterne henvisninger 
 Officielle hjemmeside

Byer i Schweiz
Tour de France-byer
Richard Griffiths

Richard Griffiths (31. juli 1947 i Thornaby-on-Tees, Cleveland, England - 28. marts 2013) var en engelsk skuespiller.

Begge Griffiths forældre var døve så han lærte tegnsprog i opvæksten. Han udviklede også et øre for dialekter, som har givet ham flere etniske roller. I barndommen forsøgte han at rømme hjemmefra ved flere anledninger. Han sluttede på skolen da han var 15 år og arbejdede i kort tid som portvagt, indtil hans chef overtalte ham til at begynde i skole igen. Han bestemte sig for at tage dramatimer ved Stockton & Billingham College, en beslutning som ændrede hans liv for altid.

Efter han var færdiguddannet, fik han plads i BBC Radio. Han arbejdede også på små teatre, både som skuespiller og manager. Han fik  tidligt et rygte som Shakespeare-"klovn", og portrætterede både Henry VIII og flere andre karakterer på hysteriskt morsomme måder ved Royal Shakespeare Company.

Han bosatte sig i Manchester og begyndte at få flere store hovedroller i teaterstykker. Han begyndte at optræde i fjernsynet og fik så sit store filmgennembrud i It Shouldn't Happen to a Vet (1975)

Griffiths døde skærtorsdag den 28. marts 2013 på Coventry and Warwickshire Hospital i England på grund af komplikationer efter en hjerteoperation.

Filmografi
 2010 Harry Potter og Dødsregalierne - del 1 (film)
 2007 Harry Potter og Fønixordenen (film)
 2005 Harry Potter og flammernes pokal (film)
 2005 The Hitchhiker's Guide to the Galaxy, «Jeltz, Vogon Captain»
 2004 Harry Potter og Fangen fra Azkaban (orig. Harry Potter and the Prisoner of Azkaban), Vernon Dursley
 2004 Stage Beauty, «Sir Charles Sedley»
 2003 Din for evig (orig. The Brides in the Bath), «Sir Edward Marshall-Hall»
 2002 Harry Potter og Hemmelighedernes Kammer (orig. Harry Potter And The Chamber of Secrets), «Vernon Dursley»
 2001 Harry Potter og De Vises Sten (orig. Harry Potter and the Sorcerer's Stone), «Vernon Dursley»
 1999 Gormenghast, «Swelter»
 1999 Sleepy Hollow, «Magistrate Philipse»
 1998 In the Red, «Geoffrey Crichton-Potter»
 1995 Funny Bones, «Jim Minty»
 1994 Guarding Tess, «Frederick
 1991 King Ralph, «Phipps
 1991 Høj pistolføring 2 1/2 (orig. Naked Gun 2 1/2: The Smell of Fear)
 1991 Blame It On the Bellboy
 1989 GoldenEye
 1987 Withnail og jeg (orig. Withnail and I)
 1986 If Looks Could Kill
 1986 Shanghai Surprise
 1985 A Private Function
 1984 Greystoke - beretningen om Tarzan, abernes konge (orig. Greystoke: The Legend of Tarzan, Lord of the Apes)
 1983 Mord i Gorky Park (orig. Gorky Park)
 1982 The Big Bang (orig. Whoops! Apocalypse)
 1981 Chariots of Fire, «Head Porter», Caius College
 1981 Ragtime, «Delmas Assistant no.1»
 1975 It Shouldn't Happen to a Vet

Fjernsynet 
 2005 Bleak House 
 2002 Tlc 
 2000 Gormenghast 
 1999 Hope and Glory 
 1988 A Kind of Living 
 1994–1997 Pie in the Sky 
 1987 Ffizz 
 1984 Bird of Prey 2
 1983 The Cleopatras
 1982 Bird of Prey 
 1982 Whoops Apocalypse 
 1979 Nobody's Perfect

Eksterne henvisninger

Referencer 

Skuespillere fra England
Harry Potter-skuespillere
Undergrund

Undergrunden (tidligere også betegnet dybgrunden) betegner i geologien de løse aflejringer eller faste bjergarter, som ligger umiddelbart under de yngste, øvre jordlag, der består af løse materialer som muld, ler, sand og tørv, og som stammer fra kvartærtiden. Undergrunden udgøres altså af aflejringer eller bjergarter ældre end Kvartær, og de betegnes også som prækvartære dannelser.

Danmark 

Der er mange varierende aldre repræsenteret blandt aflejringerne og bjergarterne i den danske undergrund. På Bornholm består undergrunden mest af granit og gnejs med aldre omkring 1,45 milliarder år. Granit og gnejs er krystallinske bjergarter dannet ved smeltning og metamorfose ved høj temperatur. På disse hviler fanerozoiske bjergarter, som næsten alle er sedimenter. Det ældste Phanerozoikum med aldre op til ca. 542 millioner år er repræsenteret i Danmarks undergrund. Mange gange hviler yngre bjergarter direkte på ældre i fravær af voldsomme tektoniske kræfter. Manglende aflejringer kaldes lakuner.

Den krystallinske, allernederste del af undergrunden betegnes grundfjeldet (eng. basement). Granitisk/gnejsisk grundfjeld findes i kontinenter i hele verden, hvorfor grundfjeld også omtales som en kontinentalplade. I Blekinge og Småland er grundfjeldet samtidig med eller nogle hundrede millioner år ældre end det bornholmske, i Skåne noget yngre. I Sydsverige udgør grundfjeldsbjergarter næsten hele undergrunden, men i Skåne og på Bornholm overlejres grundfjeldet af større mængder af fanerozoiske aflejringer. Det øvrige Danmarks undergrund består hovedsagelig af km-tykke pakker af sedimenter med mange aldre repræsenteret, men grundfjeldet ligger i dybet og nås i enkelte boringer.

De bedst kendte undergrundsbjergarter er de, der er nærmest jordoverfladen. Flere af disse bjergarter er kun nødtørftigt dækket af kvartære aflejringer og træder stedvis frem, f.eks. på kyster (Stevns Klint), i skrænter langs vandløb (Læså, Bornholm), og i højtliggende partier (Hammeren og Kullen).

Et kort over Danmarks undergrund viser bjergarterne umiddelbart under det ældste Kvartær. På undergrundskortet ses det, at aflejringerne bliver yngre og yngre jo længere, man går mod sydvest. Selvom hovedparten af aflejringerne er sedimenter, indgår vulkanske aflejringer (aske og lava) i undergrunden i begrænset mængde. På Mors og Fur er vulkanske askelag blottede, foruden enkelte steder i de bornholmske skifre. I Skåne er lava mange steder trængt nedefra op gennem de overliggende bjergarter, hvor den nu ses som diabasgange.

Litteratur 
 Gunnar Larsen (red.)(2006): Naturen i Danmark - Geologien. Gyldendal, 549 sider,

Noter 

Jordbundslære
Geologi
Petrologi
Huánuco (region)

Huánuco er en region i det centrale Peru og grænser til La Libertad, San Martín Loreto og Ucayali mod nord, Ucayali mod øst, Pasco mod syd og Lima-regionen og Ancash mod vest. Hovedbyen hedder også Huánuco. 

Perus regioner
The Quiet Place

"The Quiet Place" er en single af det svenske melodiske dødsmetal-band In Flames, der blev udgivet i 2004, og kom fra albummet Soundtrack to Your Escape. Singlen viste sig at blive meget populær og, blev blandt andet placeret som nummer 2 i Sverige.

Spor 
 "The Quiet Place"
 "My Sweet Shadow" (Remix)
 "Värmlandsvisan" (Live)
 "The Quiet Place" (Videoklip)

Fodnoter 

Singler fra 2004
Ica (region)

Ica er en region i det sydvestlige Peru og grænser til Stillehavet mod vest, Lima-regionen mod nord, Huancavelica og Ayacucho mod øst og Arequipa mod syd. Hovedbyen hedder også Ica.

Geografi 

 Hydrografi: floden San Juan (Chincha), Pisco, Ica og Río Grande (i Palpa og Nazca).
 Bjergtoppe: Yana Caccha (4.400 m.o.h.) och Rumi Cruz (4.200 m.o.h.), både i Chincha.
 Øer: San Gallán, islas Ballestas, La Vieja (Independencia) og islas Chincha.
 Søer: Huacachina i provinsen Ica og Morón i provinsen Pisco.
 Havne ved havet General San Martín og San Nicolás i San Juan de Marcona.
 Vådområder: vådområdet ved Pisco og ved Casalla i provinsen Pisco.

Icaregionen er den eneste peruanske region langs sydkysten, som dannes af sletter, efter som mod indlandet hæver sig Andesbjergene. Nogle geologiske foldninger har gjort, at dyner dannes og bevæger sig mod havet og danner enstor del af Paracashalvøen. Nogle isolerede formationer i den sydlige del skabte Marconakomplekset, med de største forekomster af jern som findes langs Stillehavskysten.

Icas udseende beror på geomorfologien hos de to store floder Pasco og Ica. Yderligere en vandvej findes, Rio Grande, men dets vand når ikke havet. En del vand afledes til vanding og jordbrug i provinserne Pampa, Nazca og Ingenio. Rio Grandes flodseng er mod slutningen tør efter som sand og tørt land absorberer den begrænsede vandmængde. Der findes udbredte ørkener i Ica, som Lancha Pampas. Pozo Santo og Villacuri pampas er ekstremt varme områder. Stærke og vedvarende vinde, som kallas paracas, forekommer og skaber store sandstorme.

Økonomi 
Icaregionens udvikling baserer sig på fire sektorer: jordbrug, mineindustri, fiskeri og turisme.

Jordbruget er den vigtigste næringsvej, specielt bomuld, bælgplanter (kikærter, limabønner og bønner) og druer, base for zonens vinproduktion, som anvendes for fremstilling af piscon, en peruansk brændevin lavet af druer. Almindelig Asparges og pekannødder dyrkes til eksport. Marcona (Nazca) er landets eneste jernmine og råstofferne er de mest betydningsfulde ved Stillehavskysten. Der findes en omfattende stålindustri i Piscoprovinsen. I Paracas findes fabrikker, som fremstiller fiskemel.

Historie 
Blandt ældre kendte kulturer kan nævnes: Paracas Cavernas (ung. grottefolket i Paracas), Paracas Necropolis og Nazca.

Fodnoter 

Perus regioner
La Libertad (region)

La Libertad er en region i det nordvestlige Peru og grænser til Lambayeque, Cajamarca og Amazonas mod nord, San Martín mod øst, Ancash og Huánuco mod syd og Stillehavet mod vest. Hovedbyen hedder Trujillo. 

Perus regioner
Danish Cruise Line

Danish Cruise Line (DCL) er et dansk rederi.

Rederiet blev stiftet af selskabet bag Middelgrundsfortet, og står nu i 2008 som det eneste rederi, for al sejlads mellem Københavns Havn (Langelinie) og Middelgrundsfortet i Øresund.

Desuden samarbejdes der med DFDS Canal Tours om sejlads til Søfortet Trekroner (ø), der er beliggende ved indsejlingen til Københavns Havn.

Færgerne har base på Middelgrundsfortet samt Refshaleøen.

Sejlads fra København sker fortrinsvis fra Langeliniekajen ved restaurant ”Danish Langelinie”, der ligger ved Isbjørnen.

Danish Cruise Line har endvidere 3 helikoptere med egen heliport på Refshalevej.

Danish Cruise Line (DCL) ejet af Hans Peter Roger Bech eksisterer ikke længere i 2010.

Cruise Line
Jørn Henrik Petersen

Jørn Henrik Petersen (født 5. august 1944 i Nørresundby) er cand.oecon., ph.d., dr.phil. og professor samt leder af Center for Velfærdsstatsforskning ved Syddansk Universitet.

Petersen blev student fra Aalborg Katedralskole i 1963 og kandidat i nationaløkonomi fra Aarhus Universitet i 1968. Han blev amanuensis ved det daværende Odense Universitet i 1970 og fuldførte sin ph.d./lic.oecon. samme sted 1971 med en afhandling om de økonomiske aspekter af en centraldirigeret økonomi. I 1973 blev han afdelingsleder ved universitetet og i 1974 professor i socialvidenskab. Han fungerede i 1975-1976 som ekstern lektor for Roskilde Universitet. I 1985 blev han dr.phil. i historie med sin disputats om den danske alderdomslovgivnings oprindelse. Han blev i 2002 prorektor for Syddansk Universitet. Fra 1998 til 2004 var han ansvarlig for opbygningen af journalistuddannelsen og leder af Center for Journalistik ved Syddansk Universitet

Rækken af tillidshverv tæller bl.a. formandskabet for TV 2's bestyrelse fra 1988 til 1994, formand for Fyens Stiftstidendes bestyrelse 1980-1986 og igen 2001- og medlem af menighedsrådet i Odense Domsogn. Petersen har desuden været medlem af flere offentlige kommissioner og udvalg, bl.a. Socialkommissionen og Velfærdskommissionen. Den 11. februar 2011 blev han af kulturminister Per Stig Møller udpeget som medlem af Værdikommisionen.

Derudover er han en flittig foredragsholder både i Danmark og i udlandet.

Bibliografi 
 Hvorfor kan den offentlige sektor ikke styres? (med Kjeld Møller Pedersen, 1980)

 Vandringer i velfærdsstaten (1996)
 Indledende mikroøkonomi (1998)
 Moralske epistler (1999)
 Velfærd og marked (1999)
 Sygt og Sundt – Om Danskernes Ønsker til Sundhedsvæsenet (2000)
 Socialøkonomi og -politik (2000)
 13 Udfordringer Til Den Danske Velfærdsstat (2004)
 13 Reformer Af Den Danske Velfærdsstat (2005)
 13 Løsninger for den danske velfærdsstat (2006)
 Den danske alderdomsforsørgelseslovgivnings udvikling – 1891-1933 (2007)
 13 Værdier Bag Den Danske Velfærdsstat (2007)

Referencer 

Studenter fra Aalborg Katedralskole
Alumni fra Aarhus Universitet
Ansatte ved Syddansk Universitet
Faglitterære forfattere fra Danmark
Nationaløkonomer fra Danmark
Danskere i 1900-tallet
Danskere i 2000-tallet
Personer i Kraks Blå Bog
H.C. Ørsteds Kilde

H.C. Ørsteds Kilde er en kilde, som ligger tæt ved indgangen til Ekkodalen over for Ekkodalshuset på Bornholm. 

Kilden var en gammel helligkilde. Man mente, at det meget rene og velsmagende vand var helsebringende. I 1920'erne og 1930'erne kaldte man også kilden Ørsteds radiumkilde.

Kilden har sit navn efter den berømte naturfilosof og videnskabsmand, H.C. Ørsted (1777-1851). I 1819 var han blandt de første, som undersøgte og kortlagde Bornholms geologi. Sammen med forskerne, L. Esmarch og J.G. Forchhammer, opholdt han sig på øen for at undersøge forekomsten af kullejer og jernmalme. Under dette besøg blev han også en af skovrider Hans Rømers private venner. Hans Rømer var Bornholms første skovrider i perioden 1800-1836. Hans Rømer stensatte og navngav kilden i Ekkodalen. Den fremstod således som et rør med et dæksel.

Vilhelm Bergsøe skrev i 1893: 
''Almindingens berømteste parti er Kodalen, eller, som det som forskønnende variant hedder: Ekkodalen. Den bærer begge navne med lige ret, thi dens friske grønsvær, der som et bredt engdrag beklæder dalbunden, er lige så lokkende for køerne, som dens mærkværdige ekko er dragende for de glade skovgæster. Af og til ruller en artillerisalve ned gennem dalen. Man standser, lytter: et nyt skrald – og man opdager da, at det er lemmen til "Ørsteds Brønd", der af den muntre ungdom benyttes som en kanon, hvis lydbølger de stejle klippevægge kaster tilbage med tidobbelt ekko.

Omkring 1920 bekostede Foreningen Bornholm istandsættelsen af kilden med granitsten og lågen af kobber. I lågen er der en sprække til indkastning af mønter.

Referencer 

 

Lokaliteter på Bornholm
Kilder i Danmark
Kilde
Lima (region)

Regionen Lima eller Lima Provincias er en af de 25 regioner i Peru. På landets centrale kyststrækning ligger hovedbyen Huacho. Lima-provinsen, som består af byen Lima, landets hovedstad, er beliggende i den vestlige del af regionen. Dog er provinsen selvstyrende og ikke en del af regionen. 

Perus regioner
Valby Langgade

Valby Langgade er en gade i Valby, København. Gaden er den tidligere landevej til Roskilde.

Gaden er ca. 3,2 km. lang og strækker sig fra Pile Allé i øst til udmundingen i Roskildevej ved Damhussøen i vest. På gaden findes bl.a. S-togs-stationen Langgade Station samt etagebebyggelsen Akacieparken.

Eksterne henvisninger 

Langgade
Gader i København